Ալվար (Վերին Բասենի գավառ)

Ալվար, գյուղ Արևմտյան Հայաստանում, Էրզրումի վիլայեթի Բասենի գավառակում, Հասանկալա քաղաքից մոտ 7 կմ հարավ-արևմուտք, Արաքսի վտակ Մուրց գետի աջ ափին, արգավանդ հարթավայրում, Ծիրանաց լեռներից 10 կմ հեռավորության վրա։

Ալվարը հիշատակվում է Ղազար Փարպեցու մոտ՝ V դարի 80-ական թվականների հայ ազատագրական պատերազմների առնչությամբ։ Ալվարի մասին մի քանի հիշատակություններ կան նաև XVII–XVIII դարերում։ Թուրքերի ճնշման տակ հետագայում Ալվարի հայ բնակիչների թիվը աստիճանաբար նվազել է։ Գյուղի հայկական թաղերը վերջնականապես ավերվել են Մեծ եղեռնի տարիներին։

1830 թվականին Ալվարից մոտ 20 հայ ընտանիք գաղթել և բնակվել են Արևելյան Հայաստանում։ Գյուղը 1877 - 1878 թվականին ուներ 154 հայ բնակիչ (22 տուն)։ Բնակչության հիմնական զբաղմունքը երկրագործությունն ու անասնապահությունն էր։ Ալվարն ուներ հայկական եկեղեցի։ Գյուղում գործում էր հայկական ուսումնարան։

 Ծանոթագրություններ 

Կատեգորիա:Արևմտյան Հայաստանի գյուղեր